Diari Oficial de la Generalitat Valenciana


Sumari del DOGV 7180, del 26-12-2013 (2013/12162)

ORDE 20/2013, de 12 de desembre, de la Conselleria d'Hisenda i Administració Pública, per la qual es modifica l'annex del Reglament del Joc del Bingo, aprovat per mitjà del Decret 43/2006, de 31 de març, del Consell.
------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2013/12/12/20/dof/vci/html**

### Dades del document

Número de DOGV
:   7180

Data del DOGV
:   26-12-2013

Secció del DOGV
:   I. DISPOSICIONS GENERALS

Número del document
:   2013/12696


Data del document
:   12-12-2013

Organisme emissor
:   Conselleria d'Hisenda i Administració Pública

Tipus de document
:   Ordre

Anàlisi jurídica

 Descriptors 

:   * Conselleria d'Hisenda i Administració Pública
    * reglament administratiu
    * legislació
    * joc d'atzar
    * establiment de jocs

ORDE 20/2013, de 12 de desembre, de la Conselleria d'Hisenda i Administració Pública, per la qual es modifica l'annex del Reglament del Joc del Bingo, aprovat per mitjà del Decret 43/2006, de 31 de març, del Consell. [2013/12682]  
PREÀMBUL  
  
El Decret 43/2006, de 31 de març, del Consell, que aprova el Reglament del Joc del Bingo, modificat pel Decret 26/2012, de 3 de febrer, del Consell, establix en el seu annex els percentatges de distribució de premis, així com els mètodes per al seu càlcul.  
Estos percentatges van ser regulats per l'Orde 8/2011, de la Conselleria d'Hisenda i Administració Pública, la disposició transitòria segona de la qual establix uns percentatges aplicables amb caràcter provisional durant l'any 2012. Posteriorment, l'Orde 10/2012, de 20 de desembre, de la Conselleria d'Hisenda i Administració Pública, va prorrogar la disposició transitòria segona de l'Orde 8/2011 i va establir d'esta manera la mateixa dotació de premis per a l'any 2013.  
Tenint en compte la situació econòmica actual i, en concret, la que travessa el sector del bingo, es considera convenient convertir en definitiva, per mitjà de la present orde, la dotació de premis vigent amb caràcter provisional durant els dos últims anys, modificant l'apartat 1 de l'annex del Reglament del Joc del Bingo.   
Per tot l'anterior i fent ús de l'autorització continguda en la disposició final primera del Decret 43/2006, de 31 de març, del Consell (DOCV 5237, 10.04.2006), pel qual s'aprova el Reglament del Joc del Bingo, que faculta la conselleria competent en matèria de joc per a modificar l'annex de l'esmentat Reglament, amb un informe previ de l'Advocacia General de la Generalitat,   
  
  
ORDENE  
  
Article únic. Modificació de l'annex del Reglament del Joc del Bingo  
  
Es modifica l'apartat 1 de l'annex del Reglament del Joc del Bingo, aprovat per Decret 43/2006, de 31 de març, del Consell (DOCV 5237, 10.04.2006), que queda redactat en els termes establits en l'annex a esta orde.  
  
DISPOSICIONS ADDICIONALS  
  
Primera. Contingut del dors dels cartons de bingo  
En el dors dels cartons de bingo es consignarà un extracte de les principals regles del joc i les quantitats a distribuir en els distints premis.  
  
  
Segona. Incidència en les dotacions de gasto  
La implementació i posterior desenrotllament d'esta orde no podrà tindre cap incidència en la dotació de tots i cada un dels capítols de gasto assignats a esta Conselleria i, en tot cas, s'haurà d'atendre amb els mitjans personals i materials de la conselleria competent per raó de la matèria.  
  
Tercera. Instruccions de compliment de la present orde  
S'autoritza la Direcció General de Tributs i Joc per a dictar les instruccions necessàries per al compliment del que disposa esta orde.  
  
  
DISPOSICIÓ TRANSITÒRIA   
  
Única. Cartons expedits d'acord amb la normativa anterior  
Els cartons expedits per la Conselleria d'Hisenda i Administració Pública, les normes del dors dels quals queden modificades a l'entrada en vigor de la present orde, seran vàlids i podran ser venuts fins a esgotar existències, encara que amb els percentatges de premis establits en esta norma.  
Les sales de bingo, mentres venguen cartons, el dors dels quals no s'adeqüe als percentatges vigents de premis, hauran d'informar del que disposa esta orde, almenys, en lloc visible del servici d'admissió i de la sala de joc.   
  
DISPOSICIÓ DEROGATÒRIA  
  
Única. Derogació normativa  
Queden derogades totes les normes del mateix rang o d'un rang inferior que s'oposen al que disposa esta orde.  
  
DISPOSICIÓ FINAL  
  
Única. Entrada en vigor  
La present orde entrarà en vigor el dia 1 de gener de 2014.   
València, 12 de desembre de 2013  
  
El conseller d'Hisenda i Administració Pública,  
JUAN CARLOS MORAGUES FERRER  
  
  
ANNEX  
Modificació de l'annex del Reglament del Joc del Bingo, aprovat per Decret 43/2006, de 31 de març, del Consell.  
  
Es modifica l'apartat 1 de l'annex del Reglament del Joc del Bingo, aprovat per Decret 43/2006, de 31 de març, del Consell, que queda redactat en els termes següents:  
«1. Dotació de premis:  
La quantitat a distribuir en cada partida es fixa en el 69 % del valor facial de la totalitat dels cartons venuts en cada partida, que es portarà a efecte de la manera següent:  
a) Al premi de línia: 9 %.  
b) Al premi de bingo: 49 %.  
c) A la bossa acumulada: 11 %.»


Còpia Permalink ELI